CELEX: 32011D0231
Language: sl
Date: 2011-04-11 00:00:00
Title: 2011/231/EU: Sklep Komisije z dne 11. aprila 2011 o odobritvi odstopanj nekaterim državam članicam glede prenosa statističnih podatkov o nezgodah pri delu v skladu z Uredbo (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu (notificirano pod dokumentarno številko C(2011) 2403)

12.4.2011   
            
            
               SL
            
            
               Uradni list Evropske unije
            
            
               L 97/47
            
         SKLEP KOMISIJE
   z dne 11. aprila 2011
   o odobritvi odstopanj nekaterim državam članicam glede prenosa statističnih podatkov o nezgodah pri delu v skladu z Uredbo (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu
   (notificirano pod dokumentarno številko C(2011) 2403)
   (Besedilo v angleškem, francoskem, grškem, latvijskem, nemškem, in nizozemskem jeziku je edino verodostojno)
   (2011/231/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1338/2008 Evropskega parlamenta in Sveta z dne 16. decembra 2008 o statističnih podatkih Skupnosti v zvezi z javnim zdravjem ter zdravjem in varnostjo pri delu (1) ter zlasti člena 9(2) Uredbe,
   ob upoštevanju zahtev, ki so jih predložile Kraljevina Belgija, Zvezna republika Nemčija, Irska, Helenska republika, Francoska republika, Republika Latvija, Kraljevina Nizozemska ter Združeno kraljestvo Velika Britanija in Severna Irska,
   ob upoštevanju naslednjega:
   
               (1)
            
            
               V skladu s členom 2 Uredbe (ES) št. 1338/2008 se ta uredba uporablja za pripravo statističnih podatkov o nezgodah pri delu, kakor so opredeljene v Prilogi IV.
            
         
               (2)
            
            
               Člen 9(2) Uredbe (ES) št. 1338/2008 določa, da se lahko po potrebi sprejmejo odstopanja in prehodna obdobja za države članice, ki morajo temeljiti na objektivnih merilih.
            
         
               (3)
            
            
               Informacije, ki jih je prejela Komisija, kažejo, da so Belgija, Nemčija, Irska, Grčija, Francija, Latvija, Nizozemska in Združeno kraljestvo vložili zahteve za odstopanja, ker morajo temeljito spremeniti nacionalne upravne in statistične sisteme, da bodo popolnoma v skladu z Uredbo (ES) št. 1338/2008.
            
         
               (4)
            
            
               Zato je treba odobriti takšna odstopanja, ki so jih zahtevale navedene države članice.
            
         
               (5)
            
            
               Ukrepi iz tega sklepa so v skladu z mnenjem Odbora za evropski statistični sistem –
            
         SPREJELA NASLEDNJI SKLEP:
   Člen 1
   Za navedene države članice se odobrijo odstopanja, kakor je določeno v Prilogi.
   Člen 2
   Ta sklep je naslovljen na Kraljevino Belgijo, Zvezno republiko Nemčijo, Irsko, Helensko republiko, Francosko republiko, Republiko Latvijo, Kraljevino Nizozemsko ter Združeno kraljestvo Velika Britanija in Severna Irska.
   
      V Bruslju, 11. aprila 2011
      
         
            Za Komisijo
         
         Olli REHN
         
            Član Komisije
         
      
   
   
      (1)  UL L 354, 31.12.2008, str. 70.
   
      PRILOGA
      
         Odstopanja od Uredbe (ES) št. 1338/2008, ki jo izvaja Komisija, glede statističnih podatkov o nezgodah pri delu
      
      
                  Država članica
               
               
                  Odstopanje
               
               
                  Prenehanje odstopanja
               
            
                  Belgija
               
               
                  Prvi prenos podatkov o nezgodah pri delu za javne uslužbence (NACE O): 2016 (podatki za leto 2014).
               
               
                  30. junij 2016
               
            
                  Prvi prenos spremenljivke ISCO-08: 2014 (podatki za leto 2012).
               
               
                  30. junij 2014
               
            
                  Nemčija
               
               
                  Prvi prenos spremenljivke „izgubljeni dnevi“ v skladu z ISCO-08 in NACE Rev.2 v štirimestni obliki: 2016 (podatki za leto 2014).
               
               
                  30. junij 2016
               
            
                  Prvi prenos podatkov o nezgodah pri delu za javne uslužbence: 2016 (podatki za leto 2014).
               
               
                  30. junij 2016
               
            
                  Irska
               
               
                  Prvi prenos podatkov o prometnih nesrečah (povečana raven podatkov o prometnih nesrečah): 2016 (podatki za leto 2014).
               
               
                  30. junij 2016
               
            
                  Grčija
               
               
                  Prvi prenos spremenljivk „izgubljeni dnevi“ in „vrste poškodbe“ ter spremenljivk iz faze III glede vzrokov in okoliščin: 2016 (podatki za leto 2014).
               
               
                  30. junij 2016
               
            
                  Prvi prenos podatkov o nezgodah pri delu za javne uslužbence (NACE O) in za uslužbence oddelkov NACE Rev.2, ki niso zavarovani v okviru Sklada za socialno zavarovanje (Social Insurance Foundation, IKA): 2016 (podatki za leto 2014).
               
               
                  30. junij 2016
               
            
                  Francija
               
               
                  Prvi prenos spremenljivk iz faze III o vzrokih in okoliščinah: 2016 (podatki za leto 2014).
               
               
                  30. junij 2016
               
            
                  Vključitev vseh zaposlenih v sektorje NACE Rev.2 A–S: 2016 (podatki za leto 2014).
               
               
                  30. junij 2016
               
            
                  Latvija
               
               
                  Prvi prenos spremenljivk „izgubljeni dnevi“ in „gospodarska dejavnost delodajalca“ v štirimestni oznaki NACE Rev.2 in geografskem položaju v skladu s klasifikacijo NUTS: 2014 (podatki za leto 2012).
               
               
                  30. junij 2014
               
            
                  Nizozemska
               
               
                  Prvi prenos spremenljivk „poklic“, „vrsta poškodbe“, „poškodovani telesni deli“, „datum poškodbe“ in „izgubljeni dnevi“ ter spremenljivk iz faze III glede vzrokov in okoliščin: 2016 (podatki za leto 2014).
               
               
                  30. junij 2016
               
            
                  Združeno kraljestvo
               
               
                  Prvi prenos spremenljivke „izgubljeni dnevi“: 2015 (podatki za leto 2013).
               
               
                  30. junij 2015
               
            
                  Prvi prenos podatkov o prometnih nesrečah: 2015 (podatki za leto 2013).
               
               
                  30. junij 2015
               
            
                  Prvi prenos podatkov o nesrečah, ki vključujejo letalsko osebje in mornarje: 2016 (podatki za leto 2014).
               
               
                  30. junij 2016